რეტროგრადული მოძრაობა
რეტროგრადული მოძრაობა — პირდაპირი მოძრაობის საწინააღმდეგო მიმართულებით მოძრაობა. აღნიშნული ტერმინი შეიძლება ეხებოდეს ერთი სხეულის ბრუნვის მიმართულებას მეორის გარშემო, ან სხეულის ბრუნვას მისი ღერძის გარშემო, ისევე როგორც სხვა ორბიტალურ პარამეტრებს, როგორიცაა პრეცესია და ნუტაცია. პლანეტარული სისტემებისთვის რეტროგრადული მოძრაობა ჩვეულებრივ ნიშნავს მოძრაობას, რომელიც ეწინააღმდეგება ძირითადი სხეულის ბრუნვას, ანუ ობიექტს, რომელიც არის სისტემის ცენტრი.